16)     Välisruumi kvaliteedile ja ruumiüleminekute selgusele tuleb pöörata erilist tähelepanu. Sotsiaalselt mõjusalt liigendatud välisruumi kõige olulisem tunnus on ühiskasutatavate ning privaatsete ruumiosade kindel vahekord ja järgnevus koos iseloomulike üleminekutega nende vahel. Välisruumi  kvaliteet kõrghoonete ümber on kasutustiheduse tõttu eriti oluline. Käsitlemist vajavad järgmised kõrghoonete välisruumi mõjutavad spetsiifilised faktorid: tuuled ja varjutus; suurenenud liiklustihedusest põhjustatud müra ja õhureostus; suurenenud parkimiskohtade vajadus ja kõvakatted (asfalt jmt). Planeerimise ja projekteerimise staadiumis puudulikult hinnatud aerodünaamiline olukord võib hiljem viia vajaduseni ehitada avatud jalakäijate alad ümber kinnisteks, millega kaob esialgselt kavandatud välisruum  sootuks.